30. 11.87 Επίσημη Εφημερίδα των Ευρωπαϊκών Κοινοτήτων Αριθ. C 319/67 
Γνωμοδότηση για την τροποποιημένη πρόταση οδηγίας του Συμβουλίου σχετικά με τους έμμεσους 
φόρους επί των συναλλαγών σε χρεώγραφα(') 
(87/C 319/20) 
Στις 30 Απριλίου 1987 το Συμβούλιο αποφάσισε, σύμφωνα με τις διατάξεις του άρθρου 198 
της Συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή να γνωμοδοτήσει για την παραπάνω τροποποιημένη πρό­
ταση οδηγίας. 
Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 8 Σεπτεμβρίου 1987, 
με βάση την έκθεση του κ. Pardon 
Η Οικονομική και Κοινωνική Επιτροπή, κατά τη διάρκεια της 248ης συνόδου ολομέλειας της 
(συνεδρίαση της 24ης Σεπτεμβρίου 1987) υιοθέτησε με μεγάλη πλειοψηφία, 2 ψήφους κατά και 2 
αποχές την ακόλουθη γνωμοδότηση: 
Στις 27 Οκτωβρίου 1976 η ΟΚΕ είχε υιοθετήσει γνωμοδό­
τηση για την αρχική πρόταση της Επιτροπής για το θέμα 
αυτό με την οποία ζητούσε την κατάργηση αυτών των 
φόρων (2). 
Η πρόταση που υποβάλλεται σήμερα από την Επιτροπή 
τροποποιεί την αρχική πρόταση προς την κατεύθυνση της 
κατάργησης αυτών των φόρων σε όλα τα κράτη μέλη στα 
οποία επιβάλλονται. 
Η ΟΚΕ λαμβάνοντας υπόψη ότι: 
— υπάρχουν διαφορές στα κράτη μέλη που επιβάλλουν 
φόρους αυτής της μορφής· ότι αυτές οι διαφορές μπο­
ρεί να οδηγήσουν σε διπλή φορολογία και σε διακρί­
σεις ασυμβίβαστες με την ύπαρξη μιας εσωτερικής 
αγοράς, 
— οι διαφορές που συναντώνται σήμερα μπορούν από τη 
φύση τους να προκαλέσουν στρεβλώσεις στην κυκλο­
φορία κεφαλαίων στο εσωτερικό της Κοινότητας και 
ακόμη να παρεμποδίσουν αυτή την κυκλοφορία, 
— οι στρεβλώσεις στο εσωτερικό της Κοινότητας στα 
θέματα της φορολογίας που επιβαρύνουν τις συναλλα­
γές χρεωγράφων μπορούν από τη φύση τους να είναι 
επιζήμιες στη σωστή διάθεση των πόρων και να αλ-
(') ΕΕ αριθ. C 230 της 11.9. 1986, σ. 4. 
(2) ΕΕ αριθ. C 297 της 16. 12. 1976. λοιώσουν τον ανταγωνισμό μεταξύ των διάφορων χρη­
ματιστηριακών αγορών στο εσωτερικό της Κοινό­
τητας, 
— η εναρμόνιση σ'αυτόν τον τομέα είναι αδύνατη, λόγω 
των ιδιαίτερα μεγάλων ανισοτήτων στην τεχνική της 
είσπραξης, 
— τα έσοδα του προϋπολογισμού απ'αυτούς τους φόρους 
είναι σχετικά χαμηλά, και σε ορισμένες περιπτώσεις, 
μάλιστα, ασήμαντα, άν ληφθεί υπόψη το κόστος που 
προκαλεί η είσπραξη τους, 
— ο στόχος να ευνοηθούν οι επενδύσεις και η δημιουργία 
θέσεων απασχόλησης συνεπάγεται ότι οι επιχειρήσεις 
θα μπορούν να απευθύνονται στην αγορά κεφαλαίων 
και να έχουν πρόσβαση στις διάφορες χρηματιστηρια­
κές αγορές της Κοινότητας χωρίς εμπόδια και διακρί­
σεις· 
εκφράζει την ικανοποίηση της γι'αυτή την πρωτοβουλία 
και συνεπώς εγκρίνει την πρόταση της Επιτροπής και 
ζητεί από το Συμβούλιο να υιοθετήσει ταχύτατα την 
οδηγία. 
Η ΟΚΕ κρίνει ότι η υιοθέτηση της οδηγίας θα συμβάλει 
στην ολοκλήρωση της αγοράς κινητών αξιών, θα ευνοή­
σει την ενοποίηση των αγορών κεφαλαίου στην Κοινό­
τητα και θα διευκολύνει τις επενδύσεις των επιχειρήσεων, 
με όλες τις ευνοϊκές συνέπειες που αυτό συνεπάγεται, 
κυρίως στο επίπεδο της ανταγωνιστικότητας της ευρωπαϊ­
κής οικονομίας και της δημιουργίας θέσεων απασχό­
λησης. Η ΟΚΕ καλεί την Επιτροπή να συνεχίσει τις 
προσπάθειες της για την επίτευξη των στόχων αυτών και 
να καταβάλει κάθε δυνατή προσπάθεια για την κατάργηση 
των εμποδίων, ιδιαίτερα φορολογικής φύσης, που εξακο­
λουθούν να υπάρχουν. 
Βρυξέλλες, 24 Σεπτεμβρίου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT